## El Consell aprova el decret pel qual es crea l’Institut d’Educació Secundària L’Arc d’Agost

*** El nou centre disposa de nou unitats d’ESO, amb capacitat per a 270 llocs escolars, i dos de Batxillerat, amb altres 70 llocs
* Educació destina 475.970 euros per a finançar els gastos de personal i funcionament**

El Consell ha aprovat el decret pel qual es crea l’Institut d’Educació Secundària (IES) L’Arc d’Agost, en la localitat alacantina d’Agost.

Este nou IES sorgix de la transformació de la Secció d’Educació Secundària de l’IES San Vicente, existent en la localitat d’Agost. Així mateix, amb l’objectiu d’atendre les necessitats educatives de la zona, el nou centre educatiu oferix també ensenyances de Batxillerat.

En concret, l’IES L’Arc d’Agost està compost per nou unitats d’Educació Secundària Obligatòria, amb una capacitat de 270 llocs escolars, i dos unitats de Batxillerat, amb altres 70 llocs.

L’actuació suposa un increment dels gastos de personal i de funcionament que ascendix a 475.970 euros, dels quals 190.231 euros pertanyen a 2024 i 285.739 euros són de l’anualitat de 2025.

Fecha: 08/01/2025